Jean Gibson

Tartalom

Előszó

1. Lecke:

Hogyan lehet valaki Isten gyermeke

2. Lecke:

Isten gyermekének a bizonyossága

3. Lecke:

Az Úr Jézust nyilvánosan megvallani

4. Lecke

Naponkénti közösség az Atyával

5. Lecke

Az Atyával beszélgetni

6. Lecke

Isten gyermekének győzelmes élete

7. Lecke

Állandó közösség az Atyával

8. Lecke

Engedelmeskedni az Úrnak

9. Lecke

Közösség Isten gyermekeivel

10. Lecke

Másoknak megmutatni az örök élet útját

11. Lecke

Szellem szerint élni

12. Lecke

Isten vezetése alatt élni

Előszó

Helló! Jó, hogy belenézel ebbe a könyvbe. Be szeretnénk mutatni neked, hogy miről is van szó. (Mi nem azért tegezzük az olvasót, mert illemtelenek lennénk, hanem azért mert minden újonnan megtértet szeretettel köszöntünk Isten nagy családjában.)

A kezedben egy olyan Bibliakurzust tartasz, amelyet hitben fiatal keresztyéneknek írtunk!

Szeretnéd tudni, hogy mi ez? Megmagyarázzuk röviden:

1. “Bibliakurzus” – ennek sok köze van ahhoz a könyvhöz, amely a keresztyének számára a legfontosabb, és pedig a Bibliához. Ez a kurzus segíteni akar a “keresztyén kezdőknek”, hogy megalapozódjanak a Bibliában. Egy néhány fontos és alapvető témáról lesz szó. Nézd át őket a tartalomjegyzékben. Biztos érdekelni fog.

2. “Keresztyéneknek, akik fiatalok a hitben” – ez azt jelenti, hogy ezek a témák különösen azoknak szólnak, akik nemrég döntöttek, hogy az Úr Jézussal akarnak élni. Mivelhogy feltételezzük, hogy ez így van nálad, mindjárt szeretnénk is köszönteni azoknak a közösségében, akik az Úr Jézusban vetett hitben szeretnének élni! Mi azt ajánljuk, hogy máris kezdjél következetesen élni Krisztusért, azért mert “egy fél keresztyén egy teljes ostobaság”! Te nem így látod?

Most tehát sok örömöt és belső nyereséget kívánunk neked a kurzus végigolvasása során.

Kezdés előtt még négy útmutatás:

1. Olvasd az igehelyeket összefüggésükben (legalább egy pár verset előtte és utána)!

2. Ezután felelj a kérdésekre.

3. Ne veszítsd el a bátorságodat, ha nem értesz meg mindjárt mindent.

4. A legjobb az lenne, ha a kurzust egy tapasztaltabb hívővel együtt vennéd át. Ez lehetőséget ad beszélgetni nyitott kérdésekről. Egy kis útbaigazítás egy “régi nyuszitól” segíthet az ugrásban egy “bébi-keresztyén”-nek. Erre nagyon szeretnénk bátorítani!

1. Lecke: Hogy lehet valaki Isten gyermeke?

A megváltás személyes kapcsolatot teremt Istennel. Ahogy születésünk által része lettünk egy földi családnak, a szellemi újjászületés által Isten családjába kerültünk. Ezután Istent valóban Atyánknak nevezhetjük.

1. Mi az Úr Jézus mondanivalója egy vallásos ember számára? (Ján 3,3)

Ahhoz, hogy újjászülhessen minket, Isten az Ő igéjét használja (1Péter 1,23) és a Szent Szellemet (Titus 3,5). A korinthusi és a görögországi hívőknek Pál egy olyan üzenetről ír, amelyet prédikált és amely által meg lettek mentve. Ez az Evangélium, tehát a “Jó Hír” (1Kor 15,1-4). A 3. és 4. versben megtudjuk az alapját ennek az üzenetnek.

2. Miben állt a Korinthusiak hite és mit fogadtak el, hogy üdvözüljenek? (1Kor 15,3-4). Próbálj három választ adni!

3. Milyen állapotban van az egész emberiség Róma 3,23 szerint?

4. Mi a bűn büntetése, és hogyan lehet Istent igazságosan kiengesztelni? (Rom 6,23; Ezékiel 18,20)

5. Mit tett Krisztus a mi szabadulásunkért? (1Péter 2,24)

6. Milyen szerepe van a jó cselekedeteknek? Függ-e tőlük az, hogy lesz számunkra hely a menyben? (Ef 2,8-9)

Az Evangélium központja Jézus Krisztus személye. Egyedül Ő a mi hitünknek is a központja és célja.

7. Kicsoda Jézus Krisztus? (Ján 1,1.14)

8. Mit kell, tennie az embernek, hogy Isten gyermekévé válhasson ? (Ján 1,12)

9. Mi kell együtt járjon a Krisztusba vetett hittel? (Csel 3,19)

10. Mi érvényes mindazokra akiké az Isten Fia (akik befogadták Őt)? (1Ján 5,12)

Kérlek tedd fel magadnak a következő kérdéseket:

Mikor hallottad az Evangéliumot, és mikor kezdtél hinni? Tehát akkor el lettél pecsételve a Szent Szellemmel. (Ef 1,13)

Hogyan bántad meg bűneidet és ismerted el aztán Jézus Krisztust mint személyes Uradat és Megváltódat? (A Bibliában a megtérés azt jelenti, hogy megváltozik az elme, a szándék és a látás. Ezelőtt pedig fel kell ismernünk, hogy az eddigi az rossz és hamis volt. A fájdalmas érzés ,amely ezzel a bűnbeismeréssel együtt jár, a bűnbánat.)

Mi változott meg alapjában, amióta befogadtad Krisztust?

Tanuld meg kívülről:

Róm. 10,9: “Mert ha a te száddal vallást teszel az Úr Jézusról, és szívedben hiszed, hogy az Isten feltámasztotta őt a halálból, megtartatol.”

2. Lecke: Isten gyermekének a bizonyossága

Nekünk, Isten gyermekeinek egy Atyánk van, aki nem tud hazudni, akinek a szavai örökké igazak – “A te igéd igazság” (Ján 17,17). Mivelhogy mindenben amit mond, az Ő állandó lényét ismerteti velünk, teljesen bízhatunk az Ő beszédében. Abban, amit Isten igéje mond, egészen biztosak lehetünk.

1. Az igazság felől bizonyosaknak kell lennünk. A törvényszéken a tanúk eskü alatt erősítik meg állításaikat.

Ki az aki bizonyságot tesz a Fiúról? (1Ján 5,9)

Hol találjuk ezt a bizonyságot? (Ján 5,39)

Milyen ígéret van ebben a tanúbizonyságban? (1Ján 5,11)

Ezek az igeversek bizonyítják azt, hogy Isten igaz igéje által biztosak lehetünk a mi üdvösségünkben.

2. Annak, aki hallja Jézus Krisztus beszédét és elhiszi azt, három ígéret van adva. Melyek ezek? (Ján 5,24)

Mivel rendelkezem már most?

Mi nem fog történni velem?:

Hova mentem már át?

3. Krisztus a benne hívőket “juhainak” nevezi. Ő ismeri őket. Ők hallják az Ő hangját és követik Őt (Ján 10,27-30).

Mit ad nekik az Úr?

Mi nem fog történni velük?

Ki vigyáz rájuk?

Isten igéje biztosít üdvösségünk felöl. De a megváltásunk bizonyossága és Isten ítélete alól való szabadulásunk más valamin alapszik, és pedig: kizárólag Jézus Krisztus kereszthalálán. Tehát nem érvényesek ebben sem jó cselekedeteink, sem imáink, sem a keresztség.

4. Mi által lettünk megváltva a büntetéstől, mi véd meg Isten ítélete elől? (1Pét 1,18-20)

5. Bűnbocsánatot csak egy valami által lehet kapni. Mi az? (Zsid 9,22)

Kérlek, tedd fel magadnak a következő kérdéseket:

Hogyan leszünk biztosítva üdvösségünk felől?

Mi ment meg Isten örök ítélete elől?

Miben bízol személyes üdvösségedre nézve ?

Ismételd: Róm 10,9

Tanuld meg kívülről:

1 Ján. 5,13 “Ezeket írtam néktek, a kik hisztek az Isten Fiának nevében, hogy tudjátok meg, hogy örök életetek van, és hogy higgyetek az Isten Fiának nevében.”

3. Lecke: Az Úr Jézust nyilvánosan megvallani

A Szent Írásban, a mi kapcsolatunk az Úr Jézussal gyakran a házassággal van összehasonlítva (Rom 7,4; Ef 5,30-32). Soha nem tagadná le egy őszinte házas férfi vagy nő azt, hogy egybe tartoznak. Így egy megtiszteltető kiváltság az, hogy mindenkinek elmondhassuk (aki meghallgat), hogy örökre össze vagyunk kötve a mi csodálatos Urunkkal. Mi igazán bensőséges közösségben lehetünk a Királyok Királyával és az Uraknak Urával! Nincs semmilyen érv, ami miatt ezt eltitkolnánk, minden ilyen próbálkozás sértő Isten számára.

1. Mit kell tegyünk ahhoz, hogy Krisztus megvalljon minket a menyben? (Luk 12,8-9)

2. Mi történik, ha nem tesszük ezt ? (Máté 10,32-33)

Az Úr Jézus a hívőknek azt mondta, hogy mutassák be azt, hogy kihez tartoznak egy különös cselekmény által, amelyet “nyilvános megvallásnak” lehetne nevezni.

3. Mivel bízta meg az Úr Jézus a tanítványokat, amikor a missziós parancsot adta? (Máté 28,19)

4. Milyen utasításokat adott Péter azoknak, akik hívőkké lettek? (Csel 2,38-41)

5. Mi az előfeltétele a bemerítésnek? (Csel 16,30-33)

6. Milyen sorrendben jön a hit és a keresztség? (Csel 8,12; 18,8)

7. Hogyan történik a vízkeresztség? (Csel 8,38-39)

8. Mit jelképez tulajdonképpen a bemerítés Róma 6,3-5 szerint?

Kérlek tedd fel magadnak a következő kérdéseket:

Mikor és hol vallottad meg nyilvánosan az Úr Jézust Uradnak és Megváltódnak?

Mikor lettél bemerítve mint hívő keresztyén?

Hogyan lesz látható a te életedben, hogy mint bemerített keresztyén, az Úr Jézussal meghaltál és feltámadtál és most egy teljesen megújult életet élsz?

Ismételd: Róma 10,9; 1 Ján. 5,13

Tanuld meg kívülről:

Máté. 28,19: “Elmenvén azért, tegyetek tanítványokká minden népeket, megkeresztelvén őket az Atyának, a Fiúnak és a Szent Szellemnek nevében,”

Függelék a 3. leckéhez:

A Bemerítés

Egy utasítás:

Kérd az Urat arra, hogy nyissa meg a szívedet, és tanítson igéje által. Olvasd aztán át egyszer a leckét, hogy legyen egy általános képed, aztán tanulmányozd át alaposan és keressél ki minden igehelyet.

Bibliai értelmezése a bemerítésnek

1. A bemerítés – egy első engedelmességi lépés!

Sok különbség van az egyházi hagyományokban a keresztséggel kapcsolatosan. Érett keresztyéneknek is különböző véleményük van. Mégis a bemerítés az Úr Jézus parancsa marad minden követője felé: “Kereszteljétek meg őket az Atyának, a Fiúnak és a Szent Szellemnek nevében” mondta (Máté 28,19) A hívők legyenek bemerítve amikor meg lesznek mentve (Márk 16,16). Az első keresztyéneknek ezt hűségesen tanították, és ők engedelmeskedtek (Ap. Csel 2,38.41; 8,12.36-39; 9,18;10,47; 16,15.33; 18,8; 22,16) Ez volt az első engedelmességi lépésük. Ezáltal sokan kitették magukat az üldöztetésnek. Keresztyénekké lettek, és készek voltak ezt nyilvánosan is megvallani a keresztség által, Uruk és Megváltójuk parancsára.

2. Ki legyen bemerítve?

Az Új Testamentumban nincsen feljegyzés arról, hogy valaki meg lett volna keresztelve anélkül, hogy megvallotta volna hitét az Úr Jézus Krisztusban. A megváltás előtt való keresztséget sok egyházban gyakorolják, de semmi igei alapja nincsen. A Bibliában fordítva van: először a hit azután a keresztség - “Aki hisz és megkeresztelkedik …” (Márk 16,16). Péter Pünkösdkor azt mondta az üdvözülendőknek: “Térjetek meg és keresztelkedjetek meg” (Csel 2,37-38). A szerecseni komornyik is előbb megvallotta a hité és utána keresztelte meg Filep (Csel 8, 37-38; 18,8). Mi hit által üdvözülünk (Ef 1,13; 1Kor 15,1-4), ehhez nem tartozik a keresztség (1Kor 1,17). Előbb a megtérés és a Krisztusban való hit kell (Csel 20,21).

3. És a gyermekkeresztség?

Annak ellenére, hogy az Új Testamentumban sehol sem olvasunk gyermekkeresztségről, sok egyház már nagyon régóta gyakorolja. Ennek a történelmi indokai a következők: (1) hogy a kisgyermek meg legyen mentve a pokoltól, (2) hogy megkezdődjön a megváltás folyamata és majd később a “konfirmálással”, vagy “bérmálással” beteljesedik, vagy (3) hogy a szülőknek és keresztszülőknek tudatosuljon a keresztség által a keresztyén nevelésnek a fontossága. Az a gondolat, hogy a keresztség hiánya miatt, a gyermek elkárhozik, egy nagyon rossz vélemény Istenről. De azt a gondolatot sem képviseli az Írás, hogy a keresztségkor elkezdődik a megváltás folyamata, amely által a gyermek kegyelmet kap. Akármilyen szép is legyen a keresztség ünnepélye, az Új Testamentumban nem találkozunk vele.

4. Mit jelent a hitkeresztség?

Amikor vízről van szó általában tisztulásra gondolunk, de a hívő csak az Úr Jézus vére által lesz tiszta. A bibliai jelentsége a bemerítésnek halál, temetés és feltámadás (Róm 6,3.5). Krisztus meghalt a mi bűneinkért és feltámasztatott a mi megigazulásunkért. A megváltásban Isten mindezt nekünk tulajdonítja és “Krisztusba” helyezz. Mi Ővele együtt meghaltunk, és Isten szemében Ővele együtt fel is támadtunk (Kol 3,1-3; Róm 6,6-11). A bemerítés tehát jel vagy kép arról ami már megtörtént a hívőnek. A hívő, a vízkeresztség által szimbolikusan meghal, eltemettetik és feltámad. Így azonosul a hívő Krisztussal aki érte meghalt, eltemetetett és feltámasztatott. Így vallást tesz arról, hogy egy Krisztussal. A “keresztség a jó lelkiismeret keresése Isten iránt” (1Péter 3,21). A hívő vallást tesz nyilvánosan: “Krisztus a kereszten mindent megtett üdvösségem érdekében, én ezt elhittem az én szívemben, és nyilvánosan is megmutatom úgy ahogy ezt Ő parancsolta. Én azonosulok Ővele. Ez az azonosulás azt is magában foglalja, hogy ezentúl valódi “keresztyén” életet élek és vele járok.

Továbbá a bemerítés a hívő hovatartozását is jelképezi. Kol 2,11-12 a keresztséget összefüggésbe hozza a körülmetéléssel*. Minden fiúgyermeket körülmetéltek 8 napos korában. Ezzel azt fejezték ki, hogy ez a fiú Isten földi népéhez tartozik, tehát Istenhez. Ezt a tényt ragadja ki Pál, hogy érthetővé tegye: Mint Isten gyermeke, te most minden újjászületett keresztyénnek a közösségéhez tartozol. Így a keresztség az uralmi váltást is kifejezésre juttatja. Ahogy 1Thes 1,9-ben olvassuk: megtértek a bálványoktól Istenhez. A bemerítés által ezt a belső változást teszem láthatóvá. A keresztelendő vallást tesz: “A Sátánnak nincs már uralmi joga felettem. Én egyedül Isten uralma alatt élek”.

Összefoglalás

Krisztus parancsolta, hogy keresztelkedjünk meg. A keresztyénség kezdetétől a hívők engedelmeskedtek, és bemerítették őket. Úgy ahogy erkölcsös életet élünk, megemlékezünk Róla a kenyértörés által, a mi Krisztusban vetett hitünket megvalljuk, és összegyűlünk más hívőkkel, úgy kell engedelmeskednünk a keresztség területén is. A keresztség nem az üdvösségünk érdekében fontos, hanem mint bizonyosság az emberek felé. Azután be is kell bizonyítanunk a mi vallástételünk valódiságát azáltal, hogy egy keresztyén életet élünk.

Mit jelentenek ezek a gondolatok a te számodra? Mit akarsz tenni és miért? Írd le a gondolataidat erről!

* A Kol 2,11-12 a körülmetélés jelentőségéről beszél, nem arról a korról, amelyben végezték. Így a körülmetélés nem lehet párhuzam a gyermekkeresztséghez.

4. Lecke: Naponkénti közösség az Atyával

Nekünk, Isten gyermekeinek természetes, hogy időt akarunk tölteni Vele, mert olyan sok áldást kapunk Tőle. Ő minden erőnek és bölcsességnek a forrása. Hogyha szeretjük az Urat, akkor sok időt akarunk eltölteni vele. Ez nekünk nem egy teher, hanem egy öröm (Zsolt 63,2).

Szükségünk van minden nap a Vele megélt közösségre, és ezért félre kell tennünk egy bizonyos időt a napból a személyes bensőséges kapcsolatra Ővele. Ez az úgynevezett áhítat, amely imádkozásból és igeolvasásból áll. Az idők folyamán ez mindig része volt a hívők életének az Istennel való közösség megélésében.

Az Ótestamentum nagy emberei, mint például Ábrahám, oltárokat építettek, hogy legyen egy szent helyük az Isten imádatára (1Móz 12,7; 13,4). A naponkénti közösség Istennel összehasonlítható egy szellemi oltárnak az építésével. A kövek, amelyekkel építünk:

- idő, amit naponta félreteszünk;

- egy csendes hely;

- egy terv ami szerint végig folytatólagosan tanulmányozzuk a Bibliát;

- a cél, hogy engedelmeskedjünk Krisztusnak.

1. A napnak melyik idejében keresték Isten emberei az Istennel való közösséget? (És 50,4)

2. Hova ment az Úr Jézus, hogy imádkozzon Istenhez, az Atyához? (Márk 1,35)

Az áhítatunkban az a lényeg, hogy egyedül legyünk Istennel, hogy imádkozzunk és hogy figyelmesen hallgassunk az Ő beszédére. Itt egy pár fontos gondolat az Ige olvasásához:

3. Mi legyen az imakérés Isten igéjének olvasása előtt? (Zsol 119,18)

4. Hogyan kell reagáljunk az igére? (Zsolt 119,34.97)

5. Milyen hatása lesz az ige olvasásának az én életemre?

Zsolt 119,11

Zsolt 119, 50

Zsolt 119, 105

6. Milyen céllal adta Isten nekünk az Ő beszédét? Nevezz meg négy okot! (2Tim 3,16)

7. Hogyan érhetjük el életünkben és hétköznapjainkban az Isten velünk való célját? (Józsué 1,8)

8. Mi késztette a tanítványokat, hogy kérjék az Úr Jézust, hogy tanítsa őket imádkozni? Luk 11,1)

9. Nevezzél meg legalább egy imakérést, amely nem egy személyes érdek lenne, hanem inkább az Úr Jézus utasítása szerint való! (Luk 11,2-4)

Kérlek tedd fel magadnak a következő kérdéseket:

Leszögezted Isten előtt az időt, amit naponta vele szeretnél tölteni az Ő igéjében és imádkozásban? A nap melyik részében jó ez neked?

Milyen terv szerint tanulmányozod folyamatosan a Bibliát? (Itt egy tanács: Kezdjed az Evangéliumokkal, János, Márk, aztán a Pál, Péter és János levelei, aztán a Zsoltárok és Példabeszédek, majd Mózes első könyve, amely az Ótestamentum alapja. A célod az legyen, hogy az egész Bibliát végigolvasd, a hangsúly pedig az Újtestamentumon legyen.)

Ismételd: Róma 10,9; 1 Ján. 5,13; Máté 28,19

Tanuld meg kívülről:

Józs. 1,8 “El ne távozzék e törvénynek könyve a te szádtól, hanem gondolkodjál arról éjjel és nappal, hogy vigyázz és mindent úgy cselekedjél, amint írva van abban, mert akkor leszel jó szerencsés a te utjaidon és akkor boldogulsz.”

Függelék 4. leckéhez:

Áhítat jegyzék

Dátum:___________Igehely: ____________________

Cím (milyen címet adnék az elolvasott fejezetnek?): _____________________________________________

__________________________________________

_____________________________________________

Összefoglalás (foglald össze saját szavaiddal azt, amit olvastál):

_____________________________________________

_____________________________________________

_____________________________________________

_____________________________________________

Alkalmazás (Hogyan tudnám alkalmazni az olvasottakat az én életemben? Milyen konkrét utasítást kapok?):

_____________________________________________

_____________________________________________

__________________________________________________________________________________________

_____________________________________________________________________________________

Függelék a 4. leckéhez:

Imalista

Dátum

Imakérés

Meghallgatás

5. Lecke: Az Atyával beszélgetni

A gyermekeknek bizalmas kapcsolatra van szükségük szüleikkel, tudniuk kell, hogy szabadon beszélhetnek velük. A mi menyei Atyánk is megadja gyermekeinek a lehetőséget erre azáltal, hogy biztat, hogy mint megtisztított emberek járuljunk bizodalommal és tiszta szívvel a kegyelem királyi székéhez (Zsid 4,16; 10,22).

Ezzel kapcsolatban felmerül néhány kérdés:

1. Használ egyáltalán az ima? (Jak 5,16)

2. Mit mond az Úr Jézus erről? Állítsd szembe az utasítást az ígérettel! (Máté 7,7-8)

3. Feltételhez van kötve a helyes imádkozás?

János 14,14

Máté 21,22; Jakab 1,6-7

Zsolt 66,18

1János 5,14

4. A mi imáink Isten dicsőítését, hálát, bűnvallást, másokért való könyörgést és végül személyes kéréseket kell tartalmazzanak. Írd le melyik pontról van szó a következő igeversekben:

Zsolt 100,4 (2 pont)

1János 1,9

Ef 6,18; 1Tim 2,1

5. Milyen fontossága volt a könyörgésnek Sámuel életében? (1Sám 12,23)

6. Isten sokszor nem reagál mindjárt és előfordulhat, hogy nem direkt módon reagál az imáinkra. Mit láthatunk meg a következő igékből arról hogy hogyan válaszol Isten az imákra?

Ján 11,3,6; 14-15; 43-44

2Kor 12,7-9

1Kir 19,4-5

7. Mit kel tegyünk amikor aggodalom üti fel a fejét? Mivel lehet helyettesíteni? (Fil 4,6-7)

8. Milyen “tárházból” merít az Úr, hogy betöltse szükségeinket? (Fil 4,19)

Kérlek, tedd fel magadnak a következő kérdéseket:

Mikor lehet egy ima az Úr Jézus nevében való ima?

Amikor imádkozol Istenhez az Úr Jézus nevében, hogyan lehetsz biztos abban, hogy hallja és válaszol?

Van egy rendszeres idő, amikor imádkozol? Mikor?

Mond el a legfontosabb imameghallgatást az utóbbi időből!

Ismételd: Róma 10,9; 1 Ján. 5,13; Máté 28,19; Józsué 1,8

Tanuld meg kívülről:

Mát. 7,7 “Kérjetek és adatik néktek, keressetek és találtok; zörgessetek és megnyittatik néktek.”

5. Lecke: Isten gyermekének győzelmes élete

Isten az Ő végtelen nagy szeretetében az Ő gyermekeivé tett (1Ján 3,1). Mi új teremtés lettünk – íme újjá lett minden (2Kor 5,17) ! Az Úr Jézus odaadta magát, hogy megváltson bűneinkből (Máté 1,21); ezért nem folytathatjuk tovább a bűnös életet (1Ján 3,9)! Ő nekünk az Ő akarata szerint új, különleges életet ajándékozott, és minden előfeltételt megteremtett ahhoz, hogy az Ő erejével és segítségével győzedelmes életet tudjunk élni (2Thes 3,3).

1. Mi az erőforrása az új életnek? (Róma 8,11)

2. Mit tehetünk, hogy Isten zavartalanul munkálkodhasson bennünk? (Róma 6,13)

3. Honnan ered a szellemi táplálék a növekedésünkre? (1Péter 2,2; 1,25)

4. Az ige befogadására Isten igéje egy képet használ, az evést (Jer 15,16). Mit jelent ez nekünk?

A Biblia három ellenségről beszél amely az új életünk ellen tör:

- Az ördög (1Péter 5,8)

- A világ, mint Isten ellen fordult rendszer (1János 2,15-16)

- A mi testi bűnös természetünk (Jakab 1,14)

A mi Urunk és Megváltónk győzelme a kereszten olyan nagyszerű volt, hogy mind a hármat legyőzte:

- legyőzte a világot (János 16,33)

- megtörte a sátán hatalmát (Zsid 2,14), amely uralma alatt tartotta életünket (Ef 2,2-3)

- megtörte a bűnös természetünk hatalmát felettünk (Róma 6,6)

5. Olvasd el a fentebb idézett igeverseket. Hogyan alkalmazhatók az életedben?

5. Tehát a mi ellenségeink már rég le vannak győzve, mégis szembeszállunk velük. Hogyan kell eljárjunk velük?

1János 2,15

Jakab 4,7

Róma 13,14

Amikor az Úr Jézus meghalt a kereszten, mi is meghaltunk Ővele (Kol 3,3). Amikor a halálból új életre támadott fel, mi is feltámadtunk Ővele (Kol 3,1). Isten a hívőt Krisztussal egyesülve, Krisztus részeként látja, és ezért a hívőt elfogadja Jézus Krisztusban.

(Ef 1,6-7).

7. Mi érvényes minden hívőre 1Kor 6,11 szerint? Sorold fel a három dolgot és írd le mit mondanak arról, hogy Isten elfogadott minket.

Kérlek, tedd fel magadnak a következő kérdéseket:

Milyen forrásokból kapunk Istentől segítséget?

Isten nemcsak hogy megteremtette az előfeltételét az új életnek, de Ő az, aki segít győzedelmes életet élni. Milyen módon segít?

Te mint Isten gyermeke, hogyan lehetsz biztos abban, hogy Krisztusban Isten elfogadott téged?

Hogyan tanúsíthatsz szeretetet, teljes hálaadást az Úr iránt, mindazokért a csodálatos dolgokért, amelyeket érted tett?

Ismételd: Róma 10,9; 1 Ján. 5,13; Máté 28,19; Józsué 1,8; Máté 7,7

Tanuld meg kívülről:

1 Kor. 10,13 “Nem egyéb, hanem csak emberi kísértés esett rajtatok: de hű az Isten, a ki nem hagy titeket feljebb kísértetni, mint elszenvedhetitek; sőt a kísértéssel egyetemben a kimenekedést is megadja majd, hogy elszenvedhessétek.”

7. Lecke: Állandó közösség az Atyával

Isten arra hívott el, hogy minden nap szoros közösségben éljünk vele. Az Ő végtelen bölcsességében tudja, hogy mégis lesz kudarc is életünkben. Az egész emberiség történelmében csak egy igazán bűntelen ember volt: az Úr Jézus Krisztus maga. Minden más ember, még a leghűségesebb is kudarcot vallott az élet különböző területein, és mi sem leszünk kivételek.

1. Mi az, amit senki sem állíthat magáról ezzel kapcsolatosan 1Ján 1,8 és 10 szerint?

Ahhoz, hogy helyreállhasson egy megromlott közösség, az Úr adott egy lehetőséget.. – Itt meg kell figyelnünk, hogy közösség és kapcsolat nem egy és ugyan az: mint hívők beleszülettünk Isten családjába (1Ján 5,1; 11-13), ez azt jelenti, hogy amikor vétkezünk nem leszünk kitaszítva a családból, de mégis megromlik a mi közösségünk az Atyával a bűn által. – Ilyen zavarokra nagyon érzékenynek kell lennünk. Mi tehetünk ennek érdekében? Először is fontos, hogy ne csüggedjünk el, mert a mi Atyánk helyükre akarja állítani eltévedt gyermekeit. Hogyan kell eljárnunk? Elébb tisztában kell lennem afelől, hogy az Úr Jézus Krisztuson keresztül valóban élő kapcsolatom lett Istennel. Vajon meg vagyok igazán mentve?

2. Mi tud arra mutatni, hogy mégsem vagyok újjászületve? Figyeld meg mit ír 1Ján 3,9!

3. Nézd át még egyszer a feleleteket az 1. és 2. kérdésre! Min van a hangsúly ezekben az igékben? (Mi érvényes a hivőre és mi nem?) Hol van a különbség a két igevers között?

4. Mi az imája az igaznak? (Zsolt 119,33-34) Mi a célja ebben?

5. Milyen eljárás elfogadhatatlan Isten előtt? (Péld 28,13) Mit kell tenned hogy irgalmasságot nyerjél?

6. Olvasd el 1 Ján 1,9 – Mit kell tegyen a hívő ember, és mit ígér Isten?

7. Mi az alapja Isten valamennyi bocsánatának? (Ef 1,7; Jel 1,5b; Zsid 9,22b)

Tehát komolyan vehetjük Isten ígéreteit, és az Ő bocsánatát elfogadhatjuk anélkül, hogy kételkednénk. De semmiképpen nem lehetünk könnyelműek a bűn vonatkozásában. A bűn rombol, és az ára nagy: Isten Fiának az életébe került.

8. Hogyan jár el a megváltott ember? (2Tim 2,19b)

9. Mit mond 2Kor 6,14-17? Milyen veszélyben vagyunk, ha ezt a parancsot áthágjuk?

Kérlek tedd fel magadnak a következő kérdéseket:

Milyen utat készített el Isten számodra a kudarcok idejére?

Hogyan juthatsz az elesés után újból szoros közösségbe az Atyával?

Hogyan őrizheted meg a zavaroktól Istennel való közösségedet?

Ismételd: Rom 10,9; 1 Ján. 5,13; Máté 28,19; Jozsué 1,8; Máté 7,7; 1Kor 10,13

Tanuld meg kívülről:

Péld. 28,13: “Aki elfedezi az ő vétkeit, nem lesz jó dolga; a ki pedig megvallja és elhagyja, irgalmasságot nyer.”

8. Lecke: Engedelmeskedni az Úrnak

Amikor elhittük az evangéliumot, akkor az Úr Jézust befogadtuk mint Urunkat és Megváltónkat. Mások előtt megvallottuk mint Urunk (Rom 10,9) és mint a tanítványok, Úrnak is szólítjuk. A mennyben meg fogjuk hajtani térdeinket előtte, és “Úrnak” fogjuk nevezni. Imáinkban is “Úrnak” szólítjuk. Ez a hozzáállás nagyon fontos, mert ettől függ a szellemi nevekedésünk és a szellemi áldás.

1. Kicsoda Jézus? (Csel 10,36) Ő kisebb valamivel mint valamilyen mennyei vagy földi lény? (Jel 17,14)

2. Hogyan nevezte Tamás Jézust? (Ján 20,28) Mit jelent ez gyakorlatilag életedben?

3. Mit fog előbb vagy utóbb minden ember tenni – egyesek csak a pokolban? (Fil 2,10-11)

4. Mit utasított vissza az Úr Jézus? (Luk 6,46) Hol volt a hiba?

5. Mint hívő emberek, azt mondjuk, hogy szeretjük Jézust. Mit szól Ő maga ehhez a témához? (Ján 14,15) – Hogyan nézz ki ez nálad?

6. Kinek kell éljük az életünket? Miért? (2Kor 5,15)

7. Mit kell megértsen a hívő ember Róm 12,1-ből? Menyire ültetted ezt eddig gyakorlatba?

8. Milyen következménye lesz Róm 12,2 szerint annak, hogy teljesen odaszántuk magunkat Istennek?

Kérlek tedd fel magadnak a következő kérdéseket:

Mikor lett Jézus Krisztus a te életed Ura és Mestere?

Hogyan éled azóta az életedet naponkénti engedelmességben és az Ő Igéje iránt való alárendeltségben?

Bizonyítja a te magatartásod, a te viszonyulásod a pénzhez, időhöz, adottságaidhoz, tehát a te egész életviteled azt, amit mondasz?

Ismételd: Rom 10,9; 1 Ján. 5,13; Máté 28,19; Jozsué 1,8; Máté 7,7; 1Kor 10,13; Péld. 28,13

Tanuld meg kívülről:

Luk 6,46: Miért mondjátok pedig nékem: Uram! Uram! Ha nem mivelitek, amiket mondok?

9. Lecke: Közösség Isten gyermekeivel

A Cselekedetek könyvében látjuk, hogy az első keresztyének amiután megtértek, nemcsak Istennel léptek közösségre, hanem Isten őket más hívőkkel való közösségbe is vezette. Rájuk jellemző volt az “együtt” Csel 2,44-ből. Úgy amint szükségünk van az Úrra, szükségünk van az egymással való közösségre is; a mi új életünket az eggyé tartozás és a kölcsönös érdeklődés kell meghatározza. Istenben egy család vagyunk, egy szellemi közösséget alkotunk. Mindenki közülünk része vagy tagja Krisztus Testének (1Kor 12,27) Ez áll minden egyes hívőre az egész világon. A helyi gyülekezetben ennek láthatónak kell lennie, és gyakorlatilag kifejezésre kell jutnia.

1. Miután emberek hittek és megkeresztelkedtek, mikortól számították őket a gyülekezethez tartozónak? (Csel 2,41) - Szerinted miért történt ez így?

2. Mit tettek a keresztyének, amikor találkoztak? (Csel 2,42)

3. Milyen napon találkoztak a hívők, és mit tettek? (Csel 20,7)

4. A hívők összessége az “Eklézsia” (Gyülekezet, vagy Egyház). Ez a szó azt jelenti, hogy “kihívottak” Milyen értelemben kihívottak? (1Péter 2,9)

5. A Gyülekezetek nevei legtöbbször a város szerint volt adva: Olvasd el például 1Thes 1,1 és írd le milyen név alatt szólítja meg Pál ezt a gyülekezetet:

6. Több gyülekezet egy tartományból a tartomány nevéről nevesztetett. Milyen megnevezéssel találkozunk Gal 1,22-ben?

7. Ki a feje a gyülekezetnek? (Ef 5,23)

8. Hogy nevezik a helyi gyülekezet vezetőit? (Csel 20,17 és Titus 1,5)

9. Milyen magatartással kell legyenek a gyülekezeti tagok a vezető testvérek iránt? (Zsid 13,17) Milyen felelőségük van a vezetőknek?

10. Mire int Zsid 10,25 és miért fontos ez az intés?

Kérlek tedd fel magadnak a következő kérdéseket:

Mikor lettél egy helyi gyülekezet tagja, miután megtértél és alá lettél merítve?

Hogyan leszel hasznos ebben a közösségben?

Hogyan tudnád még jobban betölteni a te feladatodat?

Ismételd: Rom 10,9; 1 Ján. 5,13; Máté 28,19; Jozsué 1,8; Máté 7,7; 1Kor 10,13; Péld. 28,13; Luk 6,46

Tanuld meg kívülről:

Csel 2,42: “És foglalatosak valának az apostolok tudományában és a közösségben, a kenyérnek megtörésében és a könyörgésben.”

10. Lecke: Másoknak megmutatni az örök élet útját

Te már egy ideje az Úr Jézust követed, és tudod, hogy azok a kevés emberek közzé tartózol, akiknek örök életük van, és akik útban vannak a menny felé, de minden más ember a széles úton van amely a veszedelembe visz (Máté 7,13-14). Az a gondolat, hogy ilyen sok ember el van veszve, biztosan terhel. Az Úr Jézus téged tanújaként hívott el ebben a világban (Csel 1,8). Mint tanú elmondhatod másoknak azt, amit az Úr Jézus tett a te életedben, és azt, hogy hogyan lett Urad és Megváltod. Képes vagy embertársadnak megmutatni a biztos utat a menny felé?

A következő kérdések segíteni szeretnének, hogy kidolgozhass egy alapot az evangélizáló beszélgetéseknek.

A probléma:

Minden ember el van veszve, de legtöbbször nincs ennek tudatában, ezért kell segítenünk neki, hogy felismerje a megváltás szükségességét.

1. Ki bűnös, és hogyan van jellemezve a bűn? (Róm 3,23; Ézs 53,6)

2. Mi a bűn fizetsége? (Rom 6,23)

3. A testi halál által különválik a lélek a testtől. A szellemi halál vagy a második halál a lélek Istentől való elvállását jelenti (Jel 20,11-15). Mi van megírva Isten könyveiben (12b vers). Mi az élet könyve? Mi a második halál?

A megoldás:

Sokszor az emberek nem tudnak kielégítő választ adni arra a kérdésre, hogy miért halt meg Jézus a kereszten. Még az is aki úgy válaszol , hogy: “A mi bűneinkért halt meg”, elmondhatja ezt anélkül, hogy igazán személyesen megértette volna. Tehát lássunk néhány kérdést, amely segíthet ebben:

4. Milyen utat határozott meg Isten az üdvösségre? (Rom 1,16)

5. 1Kor 15,3–4-ben három fő része van megmutatva ennek az útnak. Sorold fel őket!

6. Mi az evangélium központja? (1Kor 1,18)

7. Olvasd el figyelmesen 1 Péter 2,24-et.

Ki vitte a bűneinket?

Kinek a bűneit vitte?

Ennek az eseménynek milyen két következményét említi az ige?

8. Próbáld párhuzamosan csatolni az És 53,4-5 kijelentéseit a fenti válaszokhoz!

Ki verte meg Jézust a mi bűneinkért?

Menyire van köze ennek a ténynek Ef 2,8-9-hez?

Megjegyzés:

Általában nem jó valakinek megmutatni a konkrét útját a megmentésnek, ameddig azelőtt nem látta meg elveszett voltát.

Azért kellene inkább imádkozzál, hogy az Úr Jézus mutassa meg neked, embertársad hol áll belsőleg. A te feladatod az, hogy annyi információt adj tovább az evangéliumról, amennyit most felfoghat. Pont így tette Jézus is.

Kérlek, tedd fel magadnak a következő kérdéseket:

Egy őszinte hívő életet élsz, vagy van életedben képmutatás? Hogyan állsz az evangélizálással?

Milyen igeverseket ismersz kívülről, amelyeket használhatsz evangélizáló beszélgetésekben?

Ismételd: Rom 10,9; 1 Ján. 5,13; Máté 28,19; Jozsué 1,8; Máté 7,7; 1Kor 10,13; Péld. 28,13; Luk 6,46; Csel 2,42

Tanuld meg kívülről:

1János 5,12: “Akié a Fiú azé az élet; akiben nincs meg Isten Fia, az élet sincs meg abban”

1. Függelék a 10. leckéhez:

Munkalap: “Személyes bizonyságtételem”

Feladat: Írd le kérlek a következő “címek” alapján hogyan tértél meg. Kérlek igyekezzél egy olyan nyelvezetet használni, amely érthető legyen a hitetleneknek. Ne legyen több 400-450 szónál!

1. Az én életem, mielőtt hittem volna az Úr Jézusban:

2. Hogyan ismertem meg az Úr Jézust, és ismertem fel, hogy szükségem van reá:

3. Hogyan fogadtam be az Úr Jézust életemben:

4. Az én életem az Úr Jézus befogadása után:

2a. Függelék a 10. leckéhez:

Bizonyságtevés

A bizonyságtevő élet előfeltételei a naponkénti szoros közösség az Úrral, a Szent Szellem vezetése alatt való élet és az nyitott ajtókért való ima. Imádkozzál alkalmakért a bizonyságtevésre, és találkozzál emberekkel. Mindkettő fontos: az imádkozás és a cselekvés.

A jobb áttekintésre:

1. Imádkozzál, hogy az Úr vezessen legalább egy emberhez, akinek bizonyságot tehetsz hitedről. Írd fel a nevét és az esetleges lehetőségeket amelyek jövő héten lesznek, hogy találkozzatok és evangélizáló beszélgetést folytassatok (például: közös étkezés kollégákkal, egy barátot vagy ismerőst felhívni vagy éppen egy idegennel kapcsolatba lépni).

2. Igyekezzél kapcsolatot tartani hitetlenekkel akiket kevésbe, vagy egyáltalán nem ismersz. Légy segítőkész, érdeklődő és próbálkozzál jó viszonyt felépíteni még akkor is, ha nem tudsz rögtön az evangéliumról beszélni.

3. Valld be az Úrnak a bizonyságtevéskor való félelmeidet és vedd igénybe az ő erejét, hogy előre mehess.

4. Tedd erőssé a kapcsolataidat egy-egy emberhez úgy, hogy igazi bizalom alakuljon ki, és a te bizonyságtevésednek jó esélyei legyenek a meghallgatásra és a komolyan vevésre.

5. Írd fel a neveket.

2b. Függelék a 10. leckéhez:

Bizonyság jegyzék

Neved:_____________________ Dátum ______________

Neve: ______________________ Tel szám: ____________

Cím: ____________________________________________

Milyen kapcsolatotok van:

Eredmény:

Utómunka (ha szükséges):

11. Lecke: Szellem szerint élni

Ha naponta az Úr Jézus hatalma alatt élsz, akkor ezzel az Ő akaratát teljesíted (Luk 6,46). Az engedelmességben látszik meg a mi hozzá való szeretetünk (Ján 14,15). A mi engedelmességünk pedig a látható bizonyítékát is magával hozza az Ő szeretetének, azt a bizonyítékot, hogy Ő csak a legjobbat akarja életünknek. (Ján 14,21.23). De nekünk emberfeletti erőre van szükségünk, hogy ne magunknak, hanem igazán Istennek élhessünk. Ezt az erőt Ő megadja nekünk. Nála nélkül semmit sem tehetünk (Ján 15,5). Ő mindent rendelkezésünkre add, hogy egy neki tetsző életet élhessünk, amelyet növekedés, gyümölcs és győzelem jellemez.

1. Milyen segítséget vagy pártfogót ígér az Úr Jézus? (Ján 14,16-17)

2. Mikor és hogy lehet megkapni a Szent Szellemet? (Ef 1,13)

3. Hol lakozik a Szent Szellem? Mit tesz érettünk? (Rom 8,11)

4. Mit mond az Szentírás arról az elképzelésről, hogy hívő lehetsz, anélkül, hogy legyen Szent Szellemed? (Róm 8,9,11)

5. Milyen következménye lesz ennek minden hívő ember testére nézve? (1Kor 6,19) Hogyan kell ennek a ténynek kihatnia a mi viselkedésünkre?

6. Milyen különös intés szól mindazoknak, akiknek testük a Szent Szellemnek temploma? (1Kor 6,18) Hogyan arathatunk győzelmet a mi testi kívánságaink felett? (Gal 5,16)

7. Mit mond nekünk hívőknek Ef 5,18?

8. Milyen hatása van az alkoholnak? De mit tesz a Szent Szellem Ef 5,18-19 szerint, minden hívőben, aki beteljesedik vele?

9. Mit tehet a hívő a Szent Szellemmel? (Ef 4,30) Mondhatsz példát erre saját életedből?

10. Gal 5,22-23-ban fel vannak sorolva a Szent Szellem kihatásai. Írd le magadnak. Ezek nagyon fontosak, mert Isten mindezt meg szeretné látni életünkben.

Kérlek, tedd fel magadnak a következő kérdéseket:

Milyen módon ragadtad már meg hitben ezt a nagy szellemi erőt?

Hogyan mutatkozik meg életedben egészen gyakorlatiasan a Szent Szellem munkája?

Milyen akadályai vannak, hogy Isten teljesen uralja a te életedet az Ő Szelleme által? (Vizsgáld meg életedet, mi mindent kell kitisztítani, szokások, önfejűség, a megbocsátás készségének hiánya stb.)

Ismételd: Róm 10,9; 1 Ján. 5,13; Máté 28,19; Jozsué 1,8; Máté 7,7; 1Kor 10,13; Péld. 28,13; Luk 6,46; Csel 2,42, 1János 5,12

Tanuld meg kívülről:

Rom 8,9: “Ti azonban nem test szerint éltek, hanem Szellem szerint, ha Isten Szelleme lakik bennetek. De akiben nincs a Krisztus Szellem, az nem az övé.”

12. Lecke: Isten vezetése alatt élni

Jó szülők szeretnék nevelni és bölcsen vezetni gyermekeiket; szeretik őket, és segíteni akarnak nekik. A gyermekeken múlik, hogy befogadóképesek legyenek, és alkalmazkodjanak a megadott irányhoz. Minden családtagnak így lesz a legjobb. A mi mennyei Atyánk bölcsebb minden földi szülőnél. Ő minket az Ő tetszésére teremtett – nem a miénkre (Fil 2,13), és Ő biztosít minket, hogy csak a javunkat akarja (Jer 29,11). Másrészt Isten tudja a dolgok kimenetelét még mielőtt megkezdődnének (És 46,10)! Istennek bölcs gyermeke tehát tudni akarja az Ő akaratát a mindennapi életére nézve (Ef 5,17). Az Ő vezetése megtapasztalható!

1. Ján 7,17-ben azt mondja az Úr Jézus, hogy ha valaki tenni akarja Isten akaratát, akkor meg is fogja ismerni. Számára világos lesz, ha az Úr Jézus tanítása valóban Istentől jön-e. Melyik tehát az első kérdés, amit fel kell tenned magadnak?

2. Mi kellene legyen a mi legfontosabb szívügyünk? (Máté 6,33)

3. Hogyan kezdjük el kutatni az Ő akaratát? (Jak 1,5)

4. Mit fog Ő tenni ezután? (Zsolt 32,8)

5. Honnan lehetünk biztosak, hogy Ő meghallgat? (1Ján 5,14-15)

6. Mihez kell forduljunk, hogy útbaigazítást és isteni alapelveket tanuljunk? (Zsolt 119,105)

7. Ki fog tanítani minket? (1Kor 2,12; Ján14,26; Ján 16,13)

8. Miért nem tehetünk egyszerűen azt, ami nekünk tetszik? (És 55,8)

9. Mi segít minket, hogy az Ő utjain járjunk? (Péld 3,5-6)

10. Milyen más mód van még arra, hogy kutassuk a helyes utat? (Péld 11,14; 15,22) Kik kellene legyenek ezek a tanácsadók? (Zsid 13,17)

Kérlek, tedd fel magadnak a következő kérdéseket:

Mi akadályozhatna meg a te mindennapi életedben, hogy igazán Isten akarata szerint élj?

Mi segíthet, hogy mégis ebbe az irányba menj, amikor a te akaratod nem egyezik Isten tanácsával?

Ha valamiről nem tudod, hogy megfelel-e Isten akaratának, hogyan fogsz dönteni?

Milyen szerepet játszanak az érzelmek, amikor Isten akarata szerint irányodsz?

Ismételd: Róm 10,9; 1 Ján. 5,13; Máté 28,19; Jozsué 1,8; Máté 7,7; 1Kor 10,13; Péld. 28,13; Luk 6,46; Csel 2,42, 1János 5,12; Rom 8,9

Tanuld meg kívülről:

Péld 3,5-6: “Bizodalmad legyen az Úrban teljes elmédből; a magad értelmére pedig ne támaszkodjál. Minden te utaidban megismerd Őt; akkor Ő igazgatja a te utaidat.”

Table of Contents

Jean Gibson